NaiveNeuron/SloPal huggingface dataset:
Šimečka, Michal, podpredseda NR SR (2024-02-13):
Ďakujem veľmi pekne, pán poslanec. Týmto vyhlasujem rozpravu za skončenú a pýtam sa pani ministerky, či ešte chce zaujať stanovisko. Nie je tomu tak. Pán spravodajca? Nie je tomu tak, a preto prerušujem rokovanie o tomto bode programu. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku, tzv. stavebný zákon, v znení neskorších predpisov a ktorým sa menia a dopĺňajú niektoré zákony. Prerokúvame ho v skrátenom legislatívnom konaní. Tento vládny návrh zákona je pod tlačou 148, výsledky rokovania výborov sú tlač 148a. Poprosím teraz pána ministra dopravy, pána Jozefa Ráža, aby vládny návrh zákona odôvodnil. Prosím, pán minister, máte slovo. [Rokovanie v druhom čítaní o vládnom návrhu zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa menia a dopĺňajú niektoré zákony , tlač 148.]
Bugár, Béla, podpredseda NR SR (2018-09-12):
Ďakujem. Teraz dávam slovo spoločnej spravodajkyni z výboru pre sociálne veci pani poslankyne Vaľovej, nech sa páči.
Laurenčík, Milan, podpredseda NR SR (2020-09-29):
Pani poslankyňa Zuzana Šebová.
Pčolinský, Peter, podpredseda NR SR (2023-06-13):
Pán poslanec Kuriak.
Lipšic, Daniel, poslanec NR SR (2015-09-29):
Ďakujem. Najskôr na pána poslanca Hlinu zareagujem. Keď parlament napríklad volí generálneho prokurátora, aj on musí mať bezpečnostnú previerku „Prísne tajné“. Neudeľuje mu ju parlament, nevzniká mu ani voľbou. Naviac, táto funkcia nie je funkcia zákonodarného zboru. Inak by sme mohli prisúdiť zákonom parlamentu akúkoľvek funkciu súdneho orgánu alebo čohokoľvek iného. Proste považujem to za nesúvisiace. A tie ďalšie podmienky pre členstvo v tejto komisii by sa mali práve týkať hrozby úniku informácií. Tou hrozbou sám osebe nie je budhizmus, ani bývanie v Košiciach, konkrétnych ľudí možno ňou je, ale všeobecne ňou nie je. A teraz k pánovi poslancovi Gálovi. Keď som spomínal únik informácií napríklad z policajných zložiek, no tak, áno, ale policajti jednak podliehajú bezpečnostným previerkam, ktoré sa im môžu aj odňať, a dokonca podliehajú aj v takýchto pozíciách povinnému preverovaniu na polygrafe, povinnému preverovaniu na polygrafe, aj keď k tomu úniku dôjde. A ja som hovoril v úvode: „Však, v poriadku, dajme tam poslancov, nech majú previerku alebo nech chodia pravidelne na polygraf, v poriadku, nemám s tým problém.“ Ja by som to potom podporil. A teraz sa budeme tváriť, že no ale keď poslanec pôjde na polygraf, to je také ponižujúce. Čo ja viem, alebo keby mal fúkať, to je také ponižujúce. Nevidím naozaj v tomto problém, ak človek nič neurobil, prejde tým, práve, naopak, ešte bude vnímaný ako absolútne čistý. Čiže som za ten koncept aj parlamentnej kontroly. Ale proste musia to byť osoby, pri ktorých je únik informácií naozaj minimálny. Poďme do toho.
Takáč, Richard, poslanec NR SR (2023-01-24):
Ďakujem veľmi pekne za slovo, pán predsedajúci. Pán predseda, poslanec Robert Fico, no, pani Kolíková, to je príznačné a úplne krásne, ako je tu človek, ktorý, v zásade ona predkladá tento pozmeňovák k ústavnému zákonu. A hlavne je to pani Kolíková ako bývalá ministerka, ktorá to nepredkladá v prospech ľudí, ale predkladá to v prospech porušovania ľudských práv. A myslím si, že ona ako osoba, ktorá viedla ministerstvo spravodlivosti, za jej éry sa zapíše do dejín Slovenskej republiky tým, že sa najviac porušovala Ústava Slovenskej republiky, práva, porušovanie ľudských práv. Však tu máme na stole nevyšetrenú smrť generála Lučanského, právnika pána Krivočenka, ktorý zomrel, tzv. zomrel preto, lebo že, že vraj nemali pľúcnu ventiláciu, a hneď vedľa ich bolo tridsať. Dámy a páni, pani Kolíková prostredníctvom tohto pozmeňováku idú zobrať tú najvyššiu formu tej demokracie občanom Slovenskej republiky, že idú vypustiť možnosť krátenia volebného obdobia referendom. Ja sa čudujem aj koaličným poslancom, napr. tým z toho hnutia OĽANO, však sami to mali, to mali vo volebnom programe v roku 2020, že chceli znížiť hranicu na úroveň 25 %. To znamená, že podľa slov Matoviča a všetkých v OĽANE, referendum, ktoré bolo túto sobotu, bolo úspešné, lebo sa jej zúčastnilo viac ako 27 %. Nehovoriac o tom, že tam zavádzajú jeden volebný obvod, a boli to samotní oni, ktorí o tom hovorili, že chceli tento, tento systém nechceli meniť. Ešte minulý rok, ešte minulý rok niektorí kolegovia z OĽANA mali tlačovú konferenciu a hovorili, hovorili o jednom volebnom obvode alebo resp. o meň... zmeneniu na rozdelenie. To znamená, aby bolo viacej zmiešaný systém, aby bolo viacej volebných obvodov. To znamená, ja aj novinári nech ich konfrontujú. Oni v pondelok po... (Prerušenie vystúpenia časomerom.)
I. Mikloš, podpredseda vlády a minister financií SR: (2004-10-26):
Zámerom návrhu zákona je v tejto etape premietnutie povinných článkov smernice Rady, ktorá upravuje zdaňovanie energetických produktov a elektrickej energie a rozširuje okruh predmetu spotrebnej dane o zemný plyn, pevné palivá, teda uhlie a koks, a o elektrickú energiu so zohľadnením prechodného obdobia poskytnutého Slovenskej republike. V novele zákona sa rozširuje predmet spotrebnej dane v súlade s citovanou smernicou s výnimkou pevných palív a elektrickej energie, na ktoré bolo Slovenskej republike poskytnuté prechodné obdobie. Ďakujem pekne za pozornosť.
Grendel, Gábor, podpredseda NR SR (2020-06-03):
Pani poslankyňa Marcinková.
P. Hrušovský, podpredseda NR SR: (2001-10-26):
Pýtam sa, či sa chce vyjadriť pán navrhovateľ. Nech sa páči. V. Maňka, poslanec: Veľmi krátko by som chcel odpovedať pani poslankyni Keltošovej, že ja som hovoril o konzultácii s Fondom národného majetku v súvislosti s konkrétnym bodom. Zákon bol zverejnený. Nedostal som pripomienky týchto inštitúcií. A vychádzali sme z toho, že tieto otázky boli zakotvené do novely Ústavy Slovenskej republiky, preto je prakticky nemožné, aby sme ich obišli. Uvedomili sme si a aj pri tom prvom čítaní som proste postrehol, že sú tu názory, že pokiaľ ide o tieto verejnoprávne inštitúcie, že ak akýmsi spôsobom postačovala tá ich vnútorná, nazvime to, kontrola, ale keďže ide o nemalé prostriedky, ktoré presahujú, dá sa povedať, výšku štátneho rozpočtu, tak považujeme za potrebné, a sú to verejné prostriedky, považujeme za potrebné, aby aj v tomto zákone boli takýmto spôsobom ošetrené nezávislou kontrolou. Ďakujem.
Podmanický, Ján, poslanec NR SR (2014-12-02):
Teraz pristúpime k hlasovaniu o pozmeňujúcich návrhoch podaných poslancami v rozprave v takom poradí, v akom boli prednesené. Najskôr budeme hlasovať o prvom pozmeňujúcom návrhu pána poslanca Mihála a pani poslankyne Kiššovej.
Kuffa, Štefan, poslanec NR SR (2014-12-09):
Presne tak. Ale to som ti chcel povedať,... (Prerušenie vystúpenia predsedajúcou.)
P. Hrušovský, podpredseda NR SR: (2001-10-25):
M. Mesiarik, poslanec: Áno, ďakujem. Ja ďakujem za stručnú odpoveď. Chcel by som povedať jedno, pán premiér. Doteraz som si veľmi vážil, že ste boli známy najmä tým, že ste vedeli veľmi rozvážne vystupovať. Vedeli ste eliminovať rôzne trecie plochy, a čo som si veľmi vážil, že ste človek, ktorý má schopnosť robiť kompromisy. O to viac ma prekvapila reakcia pred a po vystúpení odborárov, a preto chcem položiť doplňujúcu otázku, či si uvedomujete, že Konfederácia odborových zväzov je najväčšou centrálou odborárskou na Slovensku, má svoje postavenie v európskych štruktúrach, vo svetových štruktúrach. To nie je organizácia, ktorá by bola predstaviteľom jedného alebo dvoch odbo-rárskych predákov. Je to vyše 700 tisíc občanov, členov odborov, ktoré zastupuje a to je jedno, kto stojí na čele tejto organizácie, či faktor, Saktor, alebo traktor. Je to sociálny partner. Takže či si toto uve-domujete.
Laššáková, Jana, podpredsedníčka NR SR (2015-07-01):
Na vystúpenie pána poslanca s faktickými poznámkami sa hlási sedem prihlasovateľov, poslanci Galko, Vaľová, Mikloško, Viskupič, Mičovský, Blanár a Nicholsonová. Končím možnosť prihlásiť sa s faktickými poznámkami. Nech sa páči, pán poslanec Galko.
Figeľ, Ján, podpredseda NR SR (2013-10-17):
Ďakujem pekne. To bol jediný prihlásený do rozpravy. Vyhlasujem rozpravu za skončenú. Chcete sa pán minister vyjadriť? Nie. Pán spravodajca? Nie. Prerušujem rokovanie o tomto bode programu. Teraz nasleduje prvé čítanie o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony . Tento návrh zákona je uvedený pod tlačou 711 a návrh na jeho pridelenie na prerokovanie výborom je v rozhodnutí č. 681. Pán podpredseda vlády, nech sa páči, máte slovo.
Blanár, Juraj, podpredseda NR SR (2023-03-15):
Takže pán poslanec Šefčík skončil. Na jeho vystúpenie chce s faktickou poznámkou reagovať jediný pán poslanec Viskupič, ktorého však nevidím v pléne, takže stráca možnosť (reakcia z pléna), áno, ale keďže sa tu nenachádza, takže stráca možnosť vystúpiť s faktickou poznámkou. A vidím, že sa hlási opätovne pán spravodajca do rozpravy, keďže už sa môže iba navrhovateľ alebo spravodajca prihlásiť do rozpravy, takže udeľujem slovo. Nech sa páči, pán spravodajca.
Kollár, Boris, predseda NR SR (2021-07-02):
Prosím, prezentujme sa a hlasujeme. (Hlasovanie.) Prítomných 111 poslancov, za 85, proti žiadny, zdržalo sa 25, nehlasoval 1. Konštatujem, že sme uvedený návrh schválili.
Richter, Ján, minister práce, sociálnych vecí a rodiny SR (2017-11-28):
Ďakujem pekne za slovo. No veľmi stručne. Vážim si každý jeden konštruktívny príspevok a hneď v úvode, tak jak som aj svoje úvodné slovo ukončil, vyjadrujem pripravenosť v podstate do toho konca januára, pokiaľ pôjde druhé čítanie, sa stretnúť a komunikovať na odbornej úrovni vrátane mojich kolegov. K pani Blahovej sa s úctou nebudem vyjadrovať. Samé polopravdy, lži, ktoré tu hovoríte, neznalosť vecí. (Reakcia z pléna.) Nie pán poslanec Bublavý, vy ste neznalá vecí! To, čo ste tu kritizovala, nejaké konšpiratívne stretnutia niekde. Kto ich organizuje, kde, kto? Viete, v čom je problém? Viacerých ste oslovila z tých, ktorí sa podpísali pod to podporné stanovisko, lebo spolu s nami sa podieľali, aby to nepodpísali, a oni sa vykašľali na vás, lebo majú inú pravdu, iný postoj k tejto veci a tento tu presadzujú, lebo u vás je len zloba. (Potlesk, reakcie z pléna a prerušenie vystúpenia predsedajúcim.)
Paška, Pavol, predseda NR SR (2014-11-10):
Pán poslanec Číž.
Krajčí, Marek, poslanec NR SR (2017-11-29):
Ďakujem pekne. Ja tiež som sa zamyslel nad tým, že pán minister nebol v závideniahodnej situácii. Príde do rezortu a dlh Všeobecnej poisťovne do 200 mil., oddlžuje za predchádzajúce vládnutie SMER-u 600 mil., bude sa ešte minimálne štvrť miliardy oddlžovať aj v podstate za to, čo nemocnice napáchajú počas jeho obdobia, ako skrytý dlh nemocníc 1,5 mld., lebo sa do nich vôbec neinvestovalo, vyzerajú tak, ako vyzerajú. No úplná hrúza. Ďakujem.
M. Hort, podpredseda NR SR: (2010-02-10):
Otváram všeobecnú rozpravu. Konštatujem, že do rozpravy som nedostal žiadnu písomnú prihlášku, preto sa pýtam, kto sa chce z prítomných poslancov alebo poslankýň prihlásiť ústne. Neevidujem ani ústne prihláseného poslanca alebo poslankyňu, a preto uzatváram možnosť podania ústnych prihlášok do rozpravy. A vyhlasujem všeobecnú rozpravu za skončenú. Prerušujem rokovanie o tomto bode programu s tým, že k hlasovaniu pristúpime o 11.00 hodine. Pokračujeme prvým čítaním o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení zákona č. 214/2009 Z. z. Návrh je pod tlačou 1459 a návrh na jeho pridelenie na prerokovanie výborom máte v rozhodnutí č. 1492. Pán poslanec, nech sa páči, uveďte aj tento váš návrh zákona.
Hrnčiar, Andrej, podpredseda NR SR (2019-09-12):
Prosím, prezentujme sa a hlasujme. (Hlasovanie.) Prítomných 143, za 76, proti nikto, zdržalo sa 67. Konštatujem, že sme schválili body zo spoločnej správy.
Osuský, Peter, poslanec NR SR (2018-12-05):
Ďakujem pekne všetkým kolegom za faktické poznámky. No áno, teraz, keď hovoríme o individuálnych milostiach a amnestiách, sme zažili moment, v ktorom 79 členov tejto snemovne amnestovalo Mariána Kočnera, lebo od Michala Kováča dostal individuálnu milosť v istých kontextoch a v súvislostiach, čo v reále nič nemenia na tom, že to bolo nedôvodné a bolo to teda porušením toho, ako sa má udeľovať individuálna milosť. Ale teraz to nebolo gesto jednoho prezidenta, teraz to bolo hlasovanie 79 ľudí, ktorí ho amnestovali. My s kolegom Klusom nepochybne uznávame zmysel individuálnej amnestie. Uznávame, že ak – viď Istambulský protokol – podľa starého folklóru mužský príslušník tohto holubičieho národa mláti manželku opakovane a stále a táto raz, prekypiac a stratiac nervy, ho udrie tĺčikom na mäso a on nešťastne spadne a o roh kachlí si rozrazí spodinu lebečnú a ostanú tri deti, tak je možné zvážiť okolnosti a zbaviť ju aj primerane nižšieho rozsudku, než aký od súdu v takom prípade by dostať mala, v záujme tých detí. Ale je veľký rozdiel teraz s plným vedomím toho, kto je Marián Kočner, mu udeliť takúto masovú, väčšinovú amnestiu. A to je obraz krajiny, s ktorým sa my s pozmeňujúcimi návrhmi a predlohami nových zákonov snažíme bojovať. Veríme... (Prerušenie vystúpenia časomerom.)
Danko, Andrej, podpredseda NR SR (2023-12-13):
Poslanec Matovič.
Glváč, Martin, podpredseda NR SR (2016-04-22):
Pán poslanec Budaj.
Šuteková, Miriam, poslankyňa NR SR (2023-02-07):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom, aha, pardon, pardon. Pán predsedajúci. V druhom čítaní. Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre hospodárske záležitosti. Ďalej aby za gestorský výbor určila hlasovaním Výbor Národnej rady Slovenskej republiky pre hospodárske záležitosti, aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Grendel, Gábor, podpredseda NR SR (2023-06-27):
Vyhlasujem rozpravu za skončenú. Chce vystúpiť ešte v záverečnom slovo pán minister? Áno, nech sa páči.
Cmorej, Peter, poslanec NR SR (2022-05-10):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady, Výboru Národnej rady pre financie a rozpočet a Výboru Národnej rady pre sociálne veci. Ďalej, aby sa, ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 10. júna 2022 a v gestorskom výbore do 13. júna 2022.
P. Hrušovský, predseda NR SR: (2004-03-17):
Páni poslanci, boli hlasovať všetci? Páni poslanci, vyhlasujem tajnú voľbu za skončenú. Poprosím overovateľov, aby zrátali hlasy odovzdané jednotlivým kandidátom.
Žiga, Peter, podpredseda NR SR (2024-04-16):
Prezentujme sa a hlasujme. (Hlasovanie.) 145 prítomných, 79 za, 55 proti, 11 sa zdržalo. Návrh sme schválili. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie, tlač 230, bod 8 schváleného programu. Dávam slovo spravodajcovi, ktorý, ktorého určil navrhnutý gestorský výbor pre pôdohospodárstvo a životné prostredie, poslancovi Petrovi Kalivodovi, aby hlasovanie uviedol. (Krátka pauza. Hlasy v sále.) Pán poslanec, poďte, prosím, uvádzať ako spravodajca. (Hlasovanie v prvom čítaní o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a o zmene niektorých zákonov , tlač 230.)
Lehotský, Tomáš, poslanec NR SR (2022-11-30):
Pán predsedajúci, ďakujem veľmi pekne za slovo. K návrhu rozpočtu Úradu pre dohľad nad zdravotnou starostlivosťou na roky 2023 až 2025 (tlač 1267) predkladám túto správu. Vážený predsedajúci, vážené poslankyne, vážení poslanci, predkladám správu o výsledku prerokovania návrhu rozpočtu Úradu pre dohľad nad zdravotnou starostlivosťou na roky 2023 až 2025, tlač 1267a vo výboroch. Predseda Národnej rady Slovenskej republiky pridelil návrh rozpočtu Úradu pre dohľad nad zdravotnou starostlivosťou na roky 2023 až 2025 Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre zdravotníctvo na prerokovanie v termíne do 28. novembra 2022. Výbor Národnej rady Slovenskej republiky pre financie a rozpočet neprijal platné uznesenie, nakoľko návrh uznesenia súhlasí s návrhom rozpočtu Úradu pre dohľad nad zdravotnou starostlivosťou na rok 2023 a odporučil Národnej rade Slovenskej republiky návrh rozpočtu Úradu pre dohľad nad zdravotnou starostlivosťou na roky 2023 až 2025 schváliť, nezískal súhlas nadpolovičnej väčšiny prítomných poslancov podľa § 52 ods. 4 zákona NR SR č. 350/1996 o rokovacom poriadku Národnej rady Slovenskej republiky v znení neskorších predpisov. Výbor Národnej rady Slovenskej republiky pre zdravotníctvo o návrhu rozpočtu Úradu pre dohľad nad zdravotnou starostlivosťou na roky 2023 až 2025 nerokoval, nakoľko podľa § 52 ods. 2 zákon Národnej rady Slovenskej republiky č. 350/1996 o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Výbor Národnej rady Slovenskej republiky pre zdravotníctvo ako gestorský výbor rokoval 30. novembra 2022 a odporučil Národnej rade návrh rozpočtu úradu pre do, úradu nad zdravotnou starostlivosťou na rok 2023 až 2025 schváliť. Pán predsedajúci, skončil som, otvorte, prosím, rozpravu.
V. Palko, minister vnútra SR: (2003-04-10):
Vážený pán poslanec, na túto vec mám skutočne iný názor a ten vychádza z nasledovného. Podľa ustanovenia § 71 zákona o premávke na pozemných komunikáciách skúšky z odbornej spôsobilosti sa vykonávajú pred osobami poverenými ministerstvom vnútra. K 1. 2. 2003 bolo v rámci Slovenskej republiky evidovaných spolu 333 policajtov služby dopravnej polície, ktorí sú držiteľmi preukazu skúšobného komisára. Podľa samotného charakteru služobnej činnosti skúšobného komisára je na oddelení skúšok Krajského dopravného inšpektorátu v Bratislave a v Košiciach systemizovaných spolu 11 policajtov. Na okresných dopravných inšpektorátoch sú držiteľmi preukazu skúšobného komisára policajti, ktorí skúšky vykonávajú popri svojej inej činnosti s charakterom služobnej činnosti ako referent technik, dopravný inžinier a podobne. Skušobní komisári v roku 2002 vyskúšali spolu 86 395 žiadateľov o získanie vodičského oprávnenia, z ktorých neprospelo spolu 19,3 %. Skušobní komisári sú vedení k tomu, aby pri skúškach postupovali zodpovedne, slušne a s vysokou náročnosťou, aby dodržiavali obsah skúšok podľa citovanej vyhlášky. Pomerne vysoký počet tých, ktorí pri skúškach neprospeli, teda 16 669, svedčí o náročnom a zodpovednom prístupe skúšobných komisárov. Odbor dopravnej polície Prezídia Policajného zboru v predchádzajúcom období nezaznamenal ani od skúšaných, ani od výcvikových zariadení sťažnosť, že by nebolo vykonávanie skúšok riadne vykonávané a celkovo zabezpečené a taktiež nedostal ani podnet na nesprávny postup skúšobných komisárov pri skúškach. Jedným z opatrení, ktoré boli prijaté, je aj výmena skúšobných komisárov medzi jednotlivými dopravnými inšpektorátmi, ktorá spočíva v tom, že bez predchádzajúceho upovedomenia sa oproti plánu vymenia skúšobní komisári medzi jednotlivými okresmi alebo skúšobní komisári z okresu sa nahradia skúšobnými komisármi z kraja. Toto opatrenie okrem dosiahnutia objektívnosti a náročnosti na skúšku obmedzuje aj možné korupčné konanie pri skúškach. Z toho teda plynie záver, že Ministerstvo vnútra Slovenskej republiky venuje skúškam žiadateľov o získanie vodičského oprávnenia dostatočnú pozornosť, prijíma potrebné opatrenia, ktoré v konečnom dôsledku považujem za dostatočné a efektívne.
Hrnčiar, Andrej, podpredseda NR SR (2019-10-15):
Otváram všeobecnú rozpravu. Do rozpravy som dostal jednu písomnú prihlášku od poslanca Zsolta Simona. Nech sa páči, pán poslanec, máte slovo.
Laurenčík, Milan, podpredseda NR SR (2021-06-18):
Ďakujem, pán poslanec. Na vaše vystúpenie evidujem päť faktických poznámok. Končím možnosť prihlásiť sa s faktickou poznámkou. Ako prvý vystúpi pán poslanec Miroslav Suja.
P. Hrušovský, predseda NR SR: (2004-03-16):
D. Dubovská, poslankyňa: Ďakujem, pán predseda. Ja tiež som chcela nadviazať na to, čo už môj predchodca, ten predrečník rozprával k nášmu predrečníkovi pánovi Hortovi vzhľadom na to, čo pomenoval hladovými dolinami. Treba povedať, že naozaj za tým treba vidieť trošku širší rámec problémov, ako je geopolitika, návyky, možnosti. Ale tie možnosti tvorí v prvom rade vláda. Treba povedať, že za tým stoja aj roky transformácie a drahé reformy, ktoré sa aj v tomto období začali, a istá nekontinuálnosť politiky, ktorá je nám veľakrát zazlievaná, že aj to dobré, čo tí predchodcovia začali, sa začalo nanovo a inak. A to je veľmi drahé. Naša ekonomika je nazývaná zdravou ekonomikou, nasmerovanou na zahraničné investície, ale investície, ktoré kupujú podniky, ktoré patrili nášmu štátu. Štát sa chce momentálne možno zaperiť, ale nedá svojím vlastným ľuďom žiť. A má sa riadiť práve tým heslom: „Ži a nechaj žiť!“ Keď sa pozrieme či už na zamestnancov, živnostníkov, podnikateľov, študentov a dôchodcov, merítkom je ich vrecko. A myslím si, že to je dostatočné merítko, ktoré hovorí o tom, že či už pre dôchodcov zdravotná starostlivosť je luxusom. Je to nevyváženosť podmienok. Ak ste porovnávali Česko a Slovensko, treba povedať, že je to neporovnateľné, už len keď porovnáte mzdy a ceny. Podmienky na život sú u nás veľmi drahé a motivácia mozgom ostať tu je veľmi minimálna. Tým hovorím o študentoch, ktorých ste tiež spomínali. Títo študenti majú mať možnosť študovať v zahraničí, ale to je rozdiel medzi slovom „môcť“ a slovom „musieť“. My im máme vytvoriť podmienky tu. My máme mať záujem na našich študentoch a našich mozgoch doma a nehovoriac o téme, ktorá znamená nové výzvy. A to je terorizmus. Nie sme na ne pripravení ani finančne.
Bugár, Béla, podpredseda NR SR (2019-01-31):
Prezentujme sa a hlasujme o skrátení lehoty. (Hlasovanie.) Prítomných 142, za 79, proti 44, zdržalo sa 18, 1 nehlasoval. Konštatujem, že sme skrátili lehotu, môžeme pristúpiť k hlasovaniu.
Pčolinský, Peter, podpredseda NR SR (2022-12-06):
Zjavne viete, pán poslanec, viac ako my. Chcem vám len pripomenúť, že pokiaľ odpovede pána generálneho prokurátora vám nestačia, ako poslanec Národnej rady máte možnosť v rámci hodiny otázok mu klásť otázky. Čiže smelo do toho! Môžte využiť, tak ako aj iní poslanci. Teraz vystúpi v rozprave pani poslankyňa Mária Kolíková. Nech sa páči, máte slovo.
Šeliga, Juraj, podpredseda NR SR (2020-11-05):
Prosím, prezentujme sa a hlasujme. (Hlasovanie.) Prítomných 111, za 101, proti nikto, zdržalo sa 10, hlasovali všetci prítomní. Konštatujem, že sme v treťom čítaní . Otváram rozpravu v rámci tretieho čítania. Pýtam sa, či sa niekto hlási do rozpravy. Nikto. Vyhlasujem rozpravu za skončenú. Prosím, pani Šofranko, dajte alebo uveďte hlasovanie o návrhu zákona ako o celku s odporúčaním gestorského výboru.
Laššáková, Jana, podpredsedníčka NR SR (2014-02-05):
Prezentujme sa a hlasujeme. (Hlasovanie.) Prítomných 128 poslancov, za návrh hlasovalo 27 (pozn. red.: správne má byť 29), proti 16, zdržalo sa 83. To znamená, neprijali sme uznesenie, že budeme v rokovaní pokračovať v druhom čítaní. Ďalší návrh, nasleduje hlasovanie v prvom čítaní o návrhu skupiny poslancov na vydanie zákona o poskytovaní služby starostlivosti o deti v detských skupinách. Dávam slovo spravodajkyni, ktorú určil navrhnutý gestorský výbor pre sociálne veci, poslankyni Viere Šedivcovej, aby hlasovanie uviedla, nech sa páči, pani poslankyňa. (Hlasovanie o návrhu skupiny poslancov Národnej rady Slovenskej republiky na vydanie zákona o poskytovaní služby starostlivosti o deti v detských skupinách a o zmene a doplnení niektorých zákonov , tlač 798.)
Mora, Ján, poslanec NR SR (2018-05-28):
Ja sa pripojím k tebe, pán predseda, ohľadne poďakovania pánovi Kérymu, že sa takto ozval. Jedna vec je naozaj smutná, čo ma mrzí teda, že dneska tu nie je viac poslancov či už z vládnej koalície, alebo opozície. Možno sa boja toho mediálneho lynču, ktorý prenasledujú všelijaké tieto protislovenské denníky, pretože si myslím, že keby tu boli, tak možno, možno, určite zmenia názor na náš návrh, ktorý predkladáme, a potom by sme si mohli byť istí, že minimálne do druhého čítania by tento zákon išiel. No, ostáva len dúfať, že nás počúvajú niekde zo svojich kancelárií. Ďakujem pekne.
M. Záhumenský, poslanec: (2008-04-11):
Ja chcem len zdôrazniť, že týmto zákonom štát nereguluje ceny. V žiadnom prípade nie je dotknutá voľná sloboda trhu, aby sa dohadovali ceny, ale tento zákon má len zamedziť nekalým praktikám, ktoré sa v obchodných vzťahoch dejú. Takisto tento zákon nezakazuje zľavy. Ale, samozrejme, ak niekto chce poskytnúť zľavu, tak nech ju dáva zo svojho. Dobre sa poskytujú zľavy na úkor iného. A takisto tento zákon nezakazuje kontrolu. Kontrolu vykonávajú ako samotní spracovatelia, majú svoje kontrolné mechanizmy, tak ju vykonáva štát a veterinárna a potravinová správa, ale pochopiteľne, že môžu vykonávať aj odberatelia, ale ak všetko je v poriadku, tak musia náklady znášať sami. Všeobecne zaužívané a platí pravidlo, že ten, kto objednáva, aj platí účty. To platí aj pri pive. Ten, kto objedná, ten väčšinou platí. Takže slušné je aj v tomto prípade, že kto si objedná a všetko je v poriadku, mal by to aj zaplatiť. Pán poslanec Štefanec, máte pravdu, že je možné aj inými spôsobmi regulovať neprimerané praktiky. Škoda, že ste nevyužili tých osem rokov minulej vlády, aby ste prijali nejakú účinnú právnu normu, aby ste nenechali narásť ten problém až do takých rozmerov, ako ho vidíme dneska. Veď také praktiky, ako používajú na Slovensku obchodné reťazce, nie sú zaužívané v žiadnej inej krajine. Napríklad späťvzatie tovaru alebo vrátenie tovaru, alebo odpisový bonus. To je fenomén Slovenska. Čiže tomuto bolo možné zabrániť efektívnejšie. Škoda, že ste nevyužili. Ďakujem.
Pčolinský, Peter, podpredseda NR SR (2023-03-17):
Na vaše vystúpenie sú tri faktické poznámky. S prvou Igor Kašper.
Žiga, Peter, podpredseda NR SR (2024-08-20):
Vážené panie poslankyne, vážení páni poslanci, prešlo tridsať minút, preto sa pokúsime opäť prezentovať a zistiť, či je Národná rada uznášaniaschopná. Prosím, prezentujte sa. (Prezentácia.) Konštatujem, že v sále je 61 poslancov, teda Národná rada opäť nie je uznášaniaschopná . Podľa § 23 ods. 5 zákona o rokovacom poriadku odkladám začiatok schôdze na ďalší rokovací deň, na zajtra 9.00 h. Ďakujem pekne. (Prerušenie rokovania o 9.41 hodine.) (Po prerušení rokovania 17. schôdze a po prestávke sa začala 18. schôdza NR SR.) 2
Danko, Andrej, podpredseda NR SR (2024-02-07):
Prosím, reagujte na vystupujúceho, aby som nemusel brať slovo, dobre? (Reakcia z pléna.) Nereagovala na vystupujúceho, pani poslankyňa číta určený text, ktorý nemá súvislosť s vystúpením pána Štefunka. Prosím, pán Dubéci. Pán Dubéci nie je v sále, stráca možnosť s faktickou poznámkou. Pán poslanec Muňko.
Slota, Ján, poslanec NR SR (2011-05-26):
Na reakciu pána Bugára len toľko, že skutočne ja neklamem ako on, permanentne klame. Ja som citoval len pána Júliusa Sokola, ktorý sa zúčastnil na tom stretnutí v Šamoríne - Čilistove, ja som tam nebol. Ja ho citujem. Takže Vojtech, Belá, neklam ty predovšetkým, pretože podstatné je tu, napr. ako by si sa vyjadril k tomu, ako pán premiér Orbán sa vyjadril v Košiciach, keď navštívil Košice, keď vyhlásil, že Košice ešte raz budú maďarské. Keď pán premiér Orbán jednoznačne tvrdil a tvrdí, že je premiérom pätnástich miliónov Maďarov. Ako by si sa vyjadril k jeho prehláseniu, že pán Orbán pozná len hranice poľsko-maďarské, nie maďarsko-slovenské. A toto ten pán povedal. A vy ste jeho piata kolóna tu na Slovensku. K tomu sa vyjadri, že či klamem alebo neklamem.
P. Hrušovský, podpredseda NR SR: (2001-09-20):
(Hlasovanie.) Prítomných 128, za návrh 125, proti 1, zdržali sa 2. Návrh sme schválili.
Mizík, Stanislav, poslanec NR SR (2017-09-13):
Ďakujem za slovo. Pán Budaj, chcem vám pripomenúť, aj teraz sú ľudia prenasledovaní. Tentoraz sú prenasledovaní a dehonestovaní ochrancovia tradičnej rodiny, ochrancovia kresťanskej viery, ľudia, čo bránia krajinu pred barbarskými hordami migrantov. A týmto ľuďom nadávajú poniektorí darebáci do fašistov. Hovoríte o totalite. Aj teraz je totalita, oligarchie a dlhových šialencov, ktorých chráni politický nástupca ŠtB, to je NAKA. A teraz jedna odborná otázka, z odborného súdka. Keďže ste bol pri vzniku Ústavu pamäti národa, tak by som sa chcel opýtať, sú tam tie rôzne kategórie spolupracovníkov a nespolupracovníkov. Videl som veľa spisov, čo si ľudia vyžiadali, to boli ľudia, ktorí boli ako pozorované osoby a nepriateľské osoby. A títo ľudia mi ukázali svoje spisy a udávali ich výhradne KTS-ka a TS-ka, to je kandidát tajnej spolupráce alebo tajný spolupracovník, a dôverníci, a oni to posúvali agentom. Čiže KTS-ka, TS-ka a dôverníci sú teraz daní medzi ľudí, ktorí neboli vedomými spolupracovníkmi. Tak by som prosil odpoveď. Ďakujem.
Danko, Andrej, predseda NR SR (2018-11-28):
Pani poslankyňa Grausová.
Laššáková, Jana, podpredsedníčka NR SR (2013-06-19):
Chcete reagovať, pán poslanec Matovič? Áno, nech sa páči.
Cigániková, Jana, poslankyňa NR SR (2020-06-09):
Ďakujem, pán predsedajúci. Kolegovia, ako spoločná spravodajkyňu, spravodajkyňa výboru predkladám spoločnú správu k vládnemu návrhu zákona. Uvedený návrh zákona prerokoval ústavnoprávny výbor a výbor pre zdravotníctvo ako gestorský výbor v určenej lehote. Ústavnoprávny výbor súhlasil s vládnym návrhom zákora, zákona a odporučil Národnej rade uvedený návrh zákona schváliť. Výbor pre za... pre zdravotníctvo takisto vyslovil súhlas s uvedeným návrhom a odporučil Národnej rade návrh zákona schváliť s pozmeňujúcimi a doplňujúcimi návrhmi, ktoré sú obsiahnuté v IV. časti spoločnej správy. Gestorský výbor nedostal žiadne stanoviská poslancom, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov k vládnemu návrhu zákona, uuu (rečníčka pozerá do materiálu), odporúča Národnej rade Slovenskej republiky vládny návrh zákona (tlač 126) schváliť s pozmeňujúcimi a doplňujúcimi návrhmi. Spoločná správa obsahuje šesť pozmeňujúcich návrhov. Gestorský výbor odporučil hlasovať v bodoch 1 až 6 spoločne s návrhom gestorského výboru schváliť. Spoločná správa výborov bola schválená uznesením č. 29, 27 z 9. júna 2020, kde ma výbor poveril za spoločnú spravodajkyňu k predloženému návrhu zákona. Pán predsedajúci, skončila som, môžete otvoriť rozpravu.
A. Belousovová, podpredsedníčka NR SR: (2007-09-19):
Faktické poznámky na vystúpenie pána podpredsedu Číža majú páni poslanci Miššík, Pado, pani poslankyňa Žitňanská, páni poslanci Frešo, Simon, Gál, pani poslankyňa Sárközy, páni poslanci Halecký, Novotný, Mikuš. Ešte niekto sa hlási s faktickými poznámkami? Nie. Uzatváram možnosť prihlásiť sa s faktickými poznámkami. A slovo má pán poslanec Miššík. Nech sa páči.
Pleštinská, Zita, poslankyňa NR SR (2023-05-09):
Pán predseda, dajte, prosím, hlasovať o pozmeňujúcom a doplňujúcom návrhu pána poslanca Mareka Krajčího.
Kollár, Boris, predseda NR SR (2021-06-24):
Páni poslanci, pani poslankyne, prosím, utíšte sa alebo odídite zo sály. Nevytvárajte skupinky. Narúšate faktickú poznámku pána poslanca. Prosím, pánovi poslancovi Kuffovi vráťte čas, aby mohol dokončiť nerušene svoju faktickú poznámku.
Grendel, Gábor, podpredseda NR SR (2022-04-28):
Pán poslanec Jozef Habánik.
Pellegrini, Peter, predseda NR SR (2015-10-07):
Ďakujem pekne, pán minister. Dávam teraz slovo poverenej spravodajkyni, ktorú určil navrhnutý gestorský výbor pre zdravotníctvo, pani poslankyni Emílii Müllerovej.
Pčolinský, Peter, podpredseda NR SR (2023-02-16):
Dobre. Prerušujem rokovanie a budeme pokračovať o 14.00 hod. mimoriadnymi schôdzami. (Prerušenie rokovania o 13.02 hodine.) (Po prerušení rokovania 83. schôdze NR SR a po prestávke sa konalo rokovanie 85. schôdze NR SR.) (Po prerušení rokovania 85. schôdze NR SR a po prestávke sa konalo rokovanie 86. schôdze NR SR.) (Po skončení rokovania 86. schôdze NR SR a po prestávke pokračovalo rokovanie 83. schôdze NR SR o 16.15 hodine.)
M. Číž, podpredseda NR SR: (2007-02-09):
(Hlasovanie). Prítomných 126 poslancov, za návrh 103 poslancov, proti 1 poslanec, zdržalo sa 22 poslancov. Konštatujem, že sme schválili vládny návrh novely zákona č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní (živnostenský zákon). Nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 435/2000 Z. z. o námornej plavbe v znení zákona č. 581/2003 Z. z. Máme ho pod tlačou 122. Nech sa páči, pán poslanec Pavlis, uvádzajte hlasovanie.
Danko, Andrej, predseda NR SR (2017-12-21):
Pán poslanec Kotleba.
Bugár, Béla, podpredseda NR SR (2011-02-03):
Na vystúpenie pána predsedu s faktickou poznámkou, pán poslanec Žiga. Končím možnosť sa prihlásiť. Pán poslanec Jahnátek, pustím aj vás, dobre. Takže pán poslanec Žiga, nech sa páči.
Danko, Andrej, predseda NR SR (2019-09-13):
Pán poslanec, držte sa témy, prosím (nasledujúci text hovorený súbežne s rečníkom), skúsme, včera sme obaja uleteli, najmä ja, ale skúste sa držať témy, vás prosím. Dobre? Neurážajte poslancov.
Bublavý, Dušan, poslanec NR SR (2010-12-09):
Veľmi výstižne vystúpil pán kolega Matejička. Niekedy sa hovorilo, že koľko rečí vieš, toľkokrát si človekom, ale existuje porekadlo aj: Keď chceš s vlkmi žiť, musíš s nimi vyť. Žijeme na území Slovenska, tak konečne uznajte, že štátny jazyk je slovenčina. A novelou tohto zákona chcete rozdeľovať ľudí. Nestačí, že skúšate trpezlivosť ľudí so zhoršením ekonomických podmienok, ale začínate vyvolávať aj etnický konflikt. Veď v súčasnosti vôbec nie je problémom ľudí jazykový zákon. Choďte medzi ľudí a zistíte, že zmena jazykového zákona je to posledné, čo ľudia potrebujú riešiť. Čo chce vlastne predkladateľ tohto zákona riešiť? Bolo tu už povedané dosť veľa argumentov pre to, aby sme zmenu zákona o štátnom jazyku nepodporili. Ale musím zdôrazniť a nedá mi to nepovedať, že tí, ktorí žijú na Slovensku a majú štátnu príslušnosť slovenskú, sú už morálne povinní ovládať štátny jazyk. A ak ho neovládajú, tak je to ich hanba. Ďakujem za pozornosť.
Šimečka, Michal, podpredseda NR SR (2024-05-02):
Ďakujem pekne. Pán poslanec Mikloško, nech sa páči.
Figeľ, Ján, podpredseda NR SR (2014-06-24):
Prosím vás, prosím vás pokoj na, prosím vás o kľud na balkóne! (Krik a rozruch na balkóne.) Pán poslanec.
Jurinová, Erika, podpredsedníčka NR SR (2014-06-04):
Ďakujem pekne. Na vaše vystúpenie chce reagovať jeden pán poslanec. Uzatváram možnosť prihlásiť sa s faktickou poznámkou. Máte slovo, pán poslanec Kaník.
Hraško, Igor, poslanec NR SR (2015-03-20):
Ďakujem pekne, pani predsedajúca. Vážené kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu zákona o obecnom zriadení, tlač 1450. Predkladám informáciu k predloženému návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30. apríla 2015 a gestorský výbor do 4. mája 2015 od prerokovania návrhu zákona v Národnej rade v prvom čítaní. Pani predsedajúca, otvorte, prosím, všeobecnú rozpravu.
Pellegrini, Peter, predseda NR SR (2024-01-24):
Pán poslanec Truban s reakciou na faktické poznámky.
Laššáková, Jana, podpredsedníčka NR SR (2013-06-20):
Ďakujem, pán minister. Pán poslanec, chcete položiť doplňujúcu otázku? Áno. Poprosím zapnite pána poslanca. Máte na to dve minúty, nech sa páči.
Paška, Pavol, predseda NR SR (2012-11-06):
Hlasujeme. (Hlasovanie.) 136 prítomných, 135 bolo za, 1 sa zdržal. Konštatujem, že návrh sme schválili.
Kollár, Boris, predseda NR SR (2022-11-29):
Prosím, prezentujme sa a hlasujeme. (Hlasovanie.) Prítomných 138 poslancov, za 101, proti 12, zdržalo sa 23, nehlasovali 2. Uvedený návrh sme schválili.
Bugár, Béla, podpredseda NR SR (2016-04-27):
Pani poslankyňa Jurinová.
Kuffa, Štefan, poslanec NR SR (2023-02-02):
No ja si zase dovolím povedať, že nedeľa práveže neberie ľuďom slobodu, to v žiadnom prípade, ani tie zatvorené obchody. Zoberte si, príklad vám uvediem. V Anglicku sa jazdí vľavo, no ale ja som tuná na Slovensku, u nás sa jazdí, vôbec v Európe, hej, okrem Anglicka, tak sa jazdí vpravo, ale ja chcem jazdiť vľavo. No tak ma ale oberá štát o slobodu, lebo určil pravidlá a musíš jazdiť vpravo a je pravidlo pravej ruky. No to je presne, to je tá iracionálna argumentácia kolegov liberálov, kde oni hovoria, hej, zavrú sa teraz nemocnice, lekári nebudú fungovať a proste, ja neviem, vlaky nebudú cestovať. Ale to nikto o tom nehovorí, ale o obchodoch. Sú tuná prevádzky, rovnako jak to aj Filip tu spomenul, aj poľnohospodárstvo, ktoré, jednoducho o tých sa ani nebavíme. Je to automaticky, že či je piatok, sobota, nedeľa, či sú vianočné sviatky, veľkonočné sviatky, avšak ľudia potrebujú zdravotnú pomoc, ľudia zomierajú. A teraz čo? Necháme zomierajúcich ľudí len tak napospas, lebo je nedeľa, lebo sú Vianoce, lebo sú veľkonočné sviatky? O tom nikto nehovorí a to je práve to zavádzanie. Naopak si dovolím povedať, že nedeľa je tá, ktorá dáva ľuďom práve rozmer slobody a je to príležitosť na stretnutie práve aj s rodinou, bližšie sa venovať, tak ako ste to povedali. Aj ja som generácia tá, ktorá, jednoducho v sobotu o dvanástej sa zavreli obchody a otvorili sa v pondelok ráno, niekde o šiestej, niekde o ôsmej, o siedmej, bolo to rôzne. Vôbec nám to nechýbalo, ľudia sa vedia nastaviť a prispôsobiť si program. Keď susedné Rakúsko vie fungovať a dlhé roky bez toho, aby mali nedele otvorené a fungujú krásne, myslím si, že aj na Slovensku sú dostatočne uvedomelí a vyspelí ľudia, aby sme si na to zvykli.
Kollár, Boris, predseda NR SR (2022-02-15):
Ďakujem. Konštatujem, že Národná rada zvolila štyroch kandidátov a jeden nebol zvolený , to znamená, že tak presne, ako to navrhol, ako to uviedol overovateľ, boli títo štyria zvolení na funkčné obdobie tri roky, ktoré začne plynúť od 16. februára 2022. Keďže nebol zvolený presne požadovaný počet členov rady vykoná sa opakovaná voľba. Teraz, kolegovia, sme sa dohodli, že aby sme ušetrili čas a chcem sa spýtať, či všeobecným súhlasom súhlasíte, aby pred pána poslanca Tarabu sme mohli teraz uviesť návrh poslancov Radovana Kazdu, Petra Kremského na vydanie zákona, ktorým sa mení a dopĺňa zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov. Je všeobecný súhlas v pléne? (Súhlasná reakcie v pléne.) Ďakujem pekne. Uvedené sme schválili. Takže teraz pristúpime k tomuto návrhu zákona. Návrh zákona je uverejnený ako tlač 766, spoločná správa výborov má tlač 766a. Dávam slovo poslancovi Radovanovi Kazdovi, aby návrh zákona odôvodnil. (Rokovanie o návrhu poslancov Národnej rady Slovenskej republiky Radovana Kazdu a Petra Kremského na vydanie zákona, ktorým sa mení a dopĺňa zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov , tlač 766.)
Kvorka, Ján, poslanec NR SR (2023-11-24):
Ďakujem pekne. Prišiel som o tridsať sekúnd, ale budem sa snažiť byť stručný. Pán poslanec Gašpar, trefne a správne si vystúpil za klub slovenská sociálna demokracia k danej problematike k odvolávaniu ministra vnútra Matúša Šutaja Eštoka, ktoré navrhla opozícia. Opozícia, tá, ktorá nám svojou nečinnosťou, svojím amaterizmom a darebáctvom doviedla túto krajinu na pokraj únosnosti. Teraz ich dobre počúvajte, čo tu rozprávajú, akí sú majstri sveta, a oni nám chcú teraz radiť, ako sa máme správať a čo máme robiť. Ja názory opozície rešpektujem, ale tie musia byť založené na fakte. Faktom je, že minister vnútra Matúš Šutaj Eštok bol menovaný za ministra v rámci zákona, čiže je jeho povinnosťou, aby robil v rámci svojho výkonu funkcie kroky tie, ktoré sú protizákonné, a porušenie zákonov policajtami, ktoré urobili, jednoducho mu prikazujú, aby konal tak, ako konal. Čiže tým chcem povedať, že všetko toto divadlo, ktoré sa tu dneska deje, je len za to, aby sa opozícia tuná predvádzala a popritom štartovala slušných obyčajných ľudí, ktorí toto sledujú na televíznych obrazovkách, a hovoria si o nich ďalšie veci tie, ktoré si hovorili aj doteraz. Čo by som povedal na záver svojho vystúpenia? Na záver svojho vystúpenia asi toľko. Viete, oni asi si uvedomujú, že Matúš Šutaj Eštok nekončí týmto, ale pôjde ďalej a jednoducho dostane sa k veciam, ktoré im nebudú príjemné, a pre toto je celé toto divadlo. Pán minister, držíme ti palce, sme pri tebe, pokrač... (Prerušenie vystúpenia časomerom.)
Kollár, Boris, predseda NR SR (2022-12-06):
Ďakujem. Chce v záverečnom slove sa vyjadriť spoločná spravodajkyňa? Nie. Ďakujem velice pekne. Pristúpime k hlasovaniu, ale predtým, kolegovia, by som vás chcel upozorniť, že na základe ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov, je to tlač, teda je to čl. 6, tak na základe tohto zákona chcem vám oznámiť, že mám na, pri hlasovaní o tomto zákone mám osobný záujem. Môžem hlasovať zaňho, ale musím vám to oznámiť podľa uvedeného zákona. Chcem vyzvať všetkých poslancov, ktorí majú klziská, zimné štadióny, ktorí prevádzkujú v gastroprevádzke, akékoľvek gastroprevádzky, musíte to urobiť teraz pred týmto hlasovaním, oznámiť v pléne, že máte pri hlasovaní osobný záujem. Je to dovolené, je to v legislatíve upravené, môžete za to hlasovať, ale musíte to povedať. A viem, že viacerí máte, tak bolo by to dobré, aby ste nemuseli byť riešení na výbore, to oznámiť. Takže teraz ja oznamujem, že mám pri tomto osobný záujem. Ďalej, nech sa páči. (Reakcia z pléna.) To máme všetci. Pán poslanec Pročko, nech sa páči.
Grendel, Gábor, podpredseda NR SR (2021-06-23):
Prezentujme sa a hlasujme. (Hlasovanie.) Prítomných 134 poslancov, za 133, proti nikto, nezdržal sa nikto, 1 nehlasoval. Konštatujem, že Národná rada sa uzniesla, že tento návrh zákona prerokuje v druhom čítaní. Preto teraz pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Pán spravodajca, prosím, uveďte hlasovanie.
Laššáková, Jana, podpredsedníčka NR SR (2015-03-12):
Nech sa páči, pán poslanec Mičovský, máte slovo. Pán poslanec Mičovský je posledný, ktorý je prihlásený do rozpravy písomne. Potom dám možnosť prihlásiť sa do rozpravy ústne, po jeho vystúpení. Nech sa páči, pán poslanec.
M. Hort, podpredseda NR SR: (2007-10-30):
A preto žiadam teraz, aby vystúpila v rozprave prihlásená pani poslankyňa Oľga Nachtmannová. Nech sa páči, pani poslankyňa, máte slovo. Pani poslankyňa sa vzdala vystúpenia v rozprave. Vzhľadom na to, že dvaja páni poslanci, ktorí stratili poradie, ani teraz nie sú prítomní, musím sa spýtať, kto sa hlási do rozpravy ústne? Konštatujem, že pán poslanec Pavol Goga, pán poslanec Pavol Minárik, pán poslanec Martin Kuruc, pani poslankyňa Oľga Nachtmannová, pán poslanec Jozef Halecký a pán poslanec Ľubomír Petrák. Končím možnosť prihlásenia sa do rozpravy ústne a slovo má pán poslanec Pavol Goga. Stláčali ste prihlásenie do rozpravy. Tak, prosím vás, zapíšte ešte pána poslanca Kvorku. Končím možnosť prihlásenia sa do rozpravy ústne. Slovo má pán poslanec Goga, nech sa páči.
Grendel, Gábor, podpredseda NR SR (2022-10-05):
Dávam slovo spravodajcovi, ktorého určil navrhnutý gestorský výbor pre kultúru a médiá, pánovi poslancovi Milanovi Potockému.
P. Paška, predseda NR SR: (2007-05-11):
Otváram rozpravu. Písomne nemám prihlášku. Pýtam sa, či sa chce do rozpravy niekto prihlásiť ústne. Nie je to tak. Uzatváram možnosť prihlásiť sa do rozpravy. Pani poslankyňa Vaľová, chceli ste do rozpravy? (Reakcia poslankyne.) Dobre, tak vás poprosím, nech sa páči. Končím možnosť prihlásiť sa. Môžete, pani Vaľová, vystúpiť. Ale nie z miesta, musíte – do rozpravy ste sa hlásili? Nech sa páči, musíte prísť. S faktickou poznámkou nemáte na koho reagovať, pretože došlo len k uvedeniu návrhu zákona. (Reakcia z pléna.) Pani poslankyňa, v tom momente sa to objavilo, keď som ukončieval, viete dobre, že niekedy reakčný čas je naozaj taký, že sa stane, že sa objaví to meno v krátkom čase po tom, ako vyslovím tú vetu. Ale, tak idete, pani poslankyňa? Nech sa páči, pani poslankyňa.
Mikloš, Ivan, poslanec NR SR (2012-07-03):
Pán predseda, dajte, prosím, hlasovať o tom, že okrem výboru pre rozpočet a financie prerokuje predmetný návrh v druhom čítaní aj ústavnoprávny výbor a výbor pre sociálne veci.
Mičovský, Ján, poslanec NR SR (2015-07-01):
Ďakujem za slovo. No k tým garážam, ktoré nepatria do tejto témy, ja by som vedel pridať aj isté ostrohy, ktoré si pán minister vyslúžil na Polomke, keď nezasiahol voči búraniu národnej kultúrnej pamiatky, ale ozaj to sem nepatrí. Skôr si myslím, že ja som vycítil, pán poslanec Hlina, z tvojho príhovoru takú istú bezradnosť, byť za návrh či proti návrhu, to je otázka. Ja osobne sa v tom strácam rovnako ako ty a nemám vyhradený názor, čo je možno moja chyba, ale ja to riešim tak, a to je aj pohľad na celú túto tému, nuž keď mám chuť na klasiku, zapínam si svoj milovaný Devín, na folklór, pustím si Reginu. Keď potrebujem počuť správy o doprave, asi u mňa vyhrá Expres. Keď by som potreboval nejakú inú stanicu, ja neviem oddýchnuť si, tak možno tie Jemné melódie by zvíťazili. Zdá sa mi, že tieto stanice spĺňajú moje spotrebiteľské požiadavky. Neviem, či som predstaviteľ typickej vzorky poslucháčskeho spektra, ale cítim, že tu sa mi tie kvóty voľáko nechcú páčiť. Ale veľmi podporujem tú časť, a možno to aj by malo byť to podstatné, že ak sa tu uvažuje, že nejaké kvóty sú potrebné pre menšiny, ktoré nemôžu za to, že sa menšinami stali, pričom sú to handicapovaní ľudia, tak to by malo možno v tejto diskusii víťaziť a tam vidím dôvod túto úpravu zákona podporiť. Ďakujem.
Žiak, Miroslav, poslanec NR SR (2022-05-24):
Ďakujem, pán predsedajúci. Ja som sa musel pri tom prejave chvíľu štípať, lebo som sa pristihol pri tom, ako súhlasím s pánom poslancom Mazurekom v niektorých častiach. Samozrejme, potom prišli reťazce a neviem aké sprisahania, ale som zhrozený z tej spolupráce našich koaličných partnerov s vašimi bývalými kolegami, je to niečo neuveriteľné! Tak ako nadávali a vulgárne urážali ministra financií počas covid pandémie a zrazu sú veľkí kamaráti. Ja si myslím, že to je pre nich klinická smrť. Ich totálna smrť nastane v roku 2024, keď budú parlamentné voľby. Všetci ich voliči, ale aj voliči Tomáša Tarabu pôjdu ku vám do strany REPUBLIKA. A toho sa ja obávam, že vaša strana narastie do obludných rozmerov, lebo... lebo robíte to dobre v tomto prípade. A mňa to mrzí, že naši koaliční to, koaliční partneri to nevidia. (Zaznievanie gongu.) Mrzí ma, že naši koaliční partneri to nevidia a nespolupracujú s tými, ktorí sú ich koaliční partneri, ale obracajú sa na opozíciu. Opakujem znova, som prokoaličný a snažím sa, aby táto koalícia fungovala čo najlepšie. Nevykrikujem, neziapem zo zadnej lavice, snažím sa diskutovať. Len, bohužiaľ, nevidím tu snahu z druhej strany.
Hrnčiar, Andrej, podpredseda NR SR (2017-04-06):
Pán poslanec Klus.